ජපානයේ පාලක ලිබරල් ඩිමොක්‍රටික් පක්ෂ නායකත්වයෙන් මෙන්ම ජපාන අග්‍රාමාත්‍ය ධුරයෙන් ද සමුගන්නා බව යොෂිහිදේ සුගා මාධ්‍ය හමුවේ පවසා ඇත.මෙම මස අවසානයේ පක්ෂ නායකත්වය වෙනුවෙන් පක්ෂ අභ්‍යන්තරයේ ඡන්ද විමසුමක් පැවැත් වීමට නියමිත අතර, තමන් පක්ෂ නායකත්වය සඳහා ඉදිරිපත් නොවන බව ද සුගා පැහැදිලි කළේය.ජපානයේ අග්‍රාමාත්‍ය ධුරය හිමිවන්නේ පාලක පක්ෂයේ නායකයාට වන අතර, වසර ගණනාවක් පුරාවට ජපානයේ පාලක පක්ෂය ලෙස බලයේ රැඳී සිටින්නේ ලිබරල් ඩිමොක්‍රටික් පකෂයයි.72 හැවිරිදි යොෂිහිදේ සුගා පක්ෂ නායකයා ලෙසත්, අග්‍රාමාත්‍යවරයා ලෙසත් කටයුතු කළේ වසරක කාලයක් පමණි.